הידברות (ארגון)

הידברות - ארגון לקירוב לבבות היא עמותה ישראלית שהוקמה בשנת 2002 ומטרתה, על פי פרסומיה, "לעסוק בהסברה יהודית ובקירוב, ומתוך כך, לספק גם עולמות עשירים בתוכן יהודי מחזק ומעניין". יו"ר הארגון הוא הרב זמיר כהן. העמותה מפעילה את ערוץ הידברות בטלוויזיה הרב-ערוצית בישראל ואתר אינטרנט ב-6 שפות. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. פעילותו העיקרית של הארגון בישראל היא הפעלת ערוץ 97 בטלוויזיה הרב-ערוצית בישראל. הערוץ הוקם ב-19 בספטמבר 2007, משנת 2020 את הערוץ מנהל ישראל כהן. משודרות בו הרצאות וסדנאות, תוכניות לילדים, אירוח, מוזיקה וכתבות. הערוץ משדר 24 שעות ביממה, למעט שבתות וחגים. שידורי הערוץ מועברים גם באתר האינטרנט של הארגון. בערוץ מרצים הרב זמיר כהן, הרב יצחק פנגר, הרב שניר גואטה, הרב יגאל כהן, הרב יצחק בצרי, הרב דוד לאו, הרב שלום ארוש, הרב מיכאל לסרי, הרב שמחה כהן, הרב אהרן לוי, הרב ראובן זכאים, הרב יוסף בן פורת ועוד. לצאת מאזור הנוחות (2 עונות) - תוכנית אירוח בהגשת הרב יצחק פנגר המארח לצידו מוזיקאים במטבח של עדן - תוכנית בישול בהגשת עדן הראל בית הדין המצולם - סדרה הממחיזה מקרים שנידונו בבית דין רבני. בכיכובם של מוריס כהן ואלון חמאווי פתוח (2 עונות) - תוכנית ראיונות דוקו רגשית-נשית, בהגשת אפרת ברזל. העוסקת בהתמודדויות אישיות של נשים מהמגזר החרדי והדתי בישראל. בסלון של עמירן (4 עונות) - תוכנית אירוח בהגשת עמירן דביר המארח אמנים עכשיו קרוב - תוכנית העוסקת במפגש בין א.נשים בחברה הישראלית ובעלי מכנה משותף מושג השכל (5 עונות) - תוכנית מושגים בהגשת דורון ביטון והרב חיים זאיד בשנת 2016 (התשע"ו) השיק הארגון את צופיה, ממיר דרכו ניתן לצפות רק בתכני טלוויזיה של הארגון או שהותאמו ונערכו על ידי הארגון. המערכת פועלת דרך מסך או דרך ממיר ייעודיים. לפי הכרזת הארגון, המערכת אינה מיועדת לחרדים. לדברי הרב זמיר כהן, הממיר קיבל את תמיכתם של הרב עובדיה יוסף, הרב שלום כהן והרב אהרן יהודה ליב שטינמן, אך מאידך נתקל בהתנגדות של הרב אמנון יצחק והרב בן-ציון מוצפי. אמ"א ("אמא מצילה אותי") - איתור נשים יהודיות השוקלות לבצע הפלה בניסיון לשכנע אותן לחזור בהן בעזרת הפעלת מנופי לחץ ושכנוע שונים. הקמפוס היהודי - אתר סדנאות דיגיטליות בתשלום, המועברות על ידי דמויות שונות שבע ברכות - אתר היכרויות חינמי, המפעיל בקרה על ההודעות המועברות דרכו כדי למנוע הטרדות והתחזויות. על פי נתוני האתר 3,250 זוגות נישאו לאחר שהכירו דרכו, ורשומים בו כ-45,000 מחפשי זיווג במגזר הדתי. על פי האתר הוא אינו מיועד ל"חרדים בני תורה". נפשי בשאלתי - ייעוץ נפשי עלון "עונג שבת" - עלון מודפס המופץ בלמעלה מ-200,000 עותקים מדי שבוע. וקשרתם - עמדות הנחת תפילין המפוזרות בכל רחבי הרץ הארגון מפעיל אתר אינטרנט ושידור חי בדיגיטל וכן מספר פרופילים ברשתות החברתיות בהם מספר ערוצי יוטיוב בכמה שפות (עם כ-303 אלף מנויים), מספר דפי פייסבוק בכמה שפות (עם כ-305 אלף עוקבים), עמוד אינסטגרם (עם כ-67 אלף עוקבים), עמוד טיק טוק (עם כ-77 אלף עוקבים), מאות קבוצות וואטסאפ ומספר אפליקציות מובייל (עם כ-150 אלף הורדות ב-Google Play). הארגון זכה בשנת 2022 למימון כולל בסך של כ-100,000,000 ש"ח ובשנת 2023 זכה למימון ממשלתי של כ-906,000 ש"ח. מדיה וקבצים בנושא הידברות בוויקישיתוף אתר האינטרנט הרשמי של הידברות אתר האינטרנט הרשמי של עולם הילדים ערוץ צופיה הידברות, ברשת החברתית פייסבוק הידברות, ביישום טלגרם הידברות, ברשת החברתית אינסטגרם הידברות, ברשת החברתית טיקטוק הידברות, סרטונים בערוץ היוטיוב הידברות - ארגון לגישור ולקירוב לבבות, דף שער בספרייה הלאומית הידברות, באתר "גיידסטאר ישראל" עפרה לקס, שידור חוזר בתשובה, באתר ערוץ 7, 22 בנובמבר 2007 מתן שירם, ‏yes משיקה את "ערוץ ההידברות", שמטרתו העיקרית היא החזרת חילוניים בתשובה, באתר גלובס, 5 במרץ 2008 אריאנה מלמד, מערת המטיפים, באתר ynet, 21 בינואר 2010 דודו כהן, למי מפריעים ערכים, באתר ynet, 25 בינואר 2010 אבי שושן, לא לפחד כלל, באתר ynet, 9 בפברואר 2011 יואל קוריץ, המאבק הבא: הרב אמנון יצחק גם נגד 'הידברות' • חשיפה, באתר בחדרי חרדים, 10 בפברואר 2011 חגית רוזנבאום, "הכוכב הבא כבר נולד", באתר ערוץ 7, מתוך בשבע, י"ח באדר תשע"ז, 16 במרץ 2017 "לגדל אותו את לא יכולה ולהרוג את יכולה?", באתר "ידיעות אחרונות", 20 בנובמבר 2017 אודות אתר הידברות באתר הידברות מידע על המערכת באתר הארגון ישי כהן, ‏הרב מוצפי: "פרצה חמורה בצניעות; הורס את שלום הבית", באתר כיכר השבת, 18 ביוני 2017 ; הרב זמיר כהן מגיב: "מחרחרי ריב מקלקלים", באתר כיכר השבת פעילות אמ"א באתר הידברות ליאור אילתי, נועה טל ואדיר ינקו, איומים, תמונות זוועה, הבטחות לכסף: כך מנסה "הידברות" למנוע מצעירות לעבור הפלה, באתר ynet, 21 בנובמבר 2017 כך על פי הכתוב בשער העלון. הידברות - ארגון לקירוב לבבות (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il